cyanic-selkie/wikianc huggingface dataset:
Glenn Frey
Som medlem av Eagles vann Frey seks Grammyprisar og fem American Music Awards. The Eagles har seld over 120 million album verda over og vart innlemma i Rock and Roll Hall of Fame i 1998, det første året dei vart nominert. Som soloartist og i lag med Eagles, har Frey gjeve ut 24 singlar som har nådd Topp 40 på Billboard Hot 100 i USA.
Biografi
Sjølv om Frey var tett knytt til den tilbakelente countryrocken frå Sør-California som Eagles spelte, var opphavet til Frey langt borte både musikalsk og geografisk. Han vart fødd i Detroit og voks opp i Royal Oak i Michigan. Musikk var berre ei av dei mange interessene han hadde som barn. Han las mykje og dreiv med idrett. Han tok òg pianotimar frå han var fem år gammal.
Han byrja å spele gitar etter å ha sett the Beatles spele i 1964, og spelte i fleire amatør- og halvprofesjonelle band i Detroit i tenåra, mellom anna the Mushrooms, som vart lokalt kjende på det lokale fjernsynsshowet Robin Seymour's Swinging Time, og dei spelte fast på ein tenåringsklubb kalla the Hideout. Dei spelte òg inn ein singel, «Such a Lovely Child» for Hideout Records (produsert av den noko eldre rockeartisten Bob Seger). The Mushrooms vart oppløyst kort tid etter og Frey byrja å spele i folkrockgruppa the Four of Us. Han danna sidan to band til i Detroit, the Subterraneans og the Heavy Metal Kids. Frey fekk delta på nokre innspelinga med Seger, og 19 år gammal spelte han akustisk gitar og song korvokal på «Ramblin' Gamblin' Man» på debutplata til Seger frå 1968.
Frey fann til slutt ut at Detroit ikkje var staden der han kom til å slå igjennom med musikken sin, og valde å flytte vestover til California. Her var han heldig som fekk kontakt med John David Souther, som òg hadde flytta til California frå Detroit, og som alt var ein lovande artist innan det som vart kjend som countryrock. Han var saman med systera til kjærasten til Frey, og han synte Frey korleis han skulle spele og synge country, som i aukande grad var byrja å prege rocken i California. Dei to prøvde å skrive songar i lag, og fekk til og med ein forlagskontrakt som gjorde at dei klarte seg i dei seine 60-åra. Dei delte 90 dollar mellom seg i veka—men avtalen deira vart sagt opp då dei ikkje klarte å skrive den kommersielle musikken selskapet ønskte. Men i prosessen utvikla dei ein samanhengande stil som kort tid seinare skulle bli særs attraktiv, og noko dei kunne byggje vidare på.
Dei starta så gruppa Longbranch Pennywhistle, ei countryrockgruppe som fekk kontrakt med Amos Records, eit lite selskap i Los Angeles, men som nok kom litt for tidleg til å slå gjennom. Debualbumet deira, med Doug Kershaw, Ry Cooder og studiomusikarane James Burton på gitar, Larry Knechtel på piano og Joe Osborn på bass, fekk aldri marknadsføringa det trengde til å bli ein suksess. Souther og Frey fortsette å spele i lag i viseklubbar i byen og området rundt, og møtte andre artistar som Jackson Browne, som då var eit tidlegare medlem av Nitty Gritty Dirt Band, og Linda Ronstadt. Etter kvart delte Frey, Souther og Browne eit hus i lag, og dei to song på demoversjonen til Browne av «Jamaica Say You Will». Browne hadde alt David Geffen som manager, og han byrja òg vere ein uformell, musikalsk rettleiar for Frey. Samstundes vart han og Southern tvungen til å avslutte gruppa si, for å kome seg ut av kontrakten med Amos Records, og begge brukte ei del tid kring viseklubben the Troubadour, som var eit mekka for visemusikarar på Vestkysten. Frey ønskte å danna ei ny gruppe, men vart overtydd om å heller byrje å spele for Linda Ronstadt, som var på veg ut på turné for å marknadsføre debutalbumet sitt på Asylum Records, Silk Purse.
Frey møtte òg Don Henley, som var i eit band kalla Shiloh. Dette bandet hadde òg kontrakt med Amos Records og kom seg ingen stad. Frey overtydde han om å bli med i bandet til Ronstadt. Bandet til Ronstadt bestod ytterlegare av Randy Meisner, som nyleg hadde spelt med Rick Nelson og på albumet Rudy the Fifth, og det tidlegare Flying Burrito Brothers-medlemmet Bernie Leadon. Innan kort tid planla dei å starte for seg sjølv, utan Ronstadt. Etter ei prøvespeling føre Geffen, sidan dei ikkje hadde noko lydband å spele han, vart han manageren deira. Han fekk Frey ut av kontrakten med Amos Records og dei drog til Colorado ei tid. Der fann dei ut kva dei skulle vere og kva slags musikk dei skulle spele. Dei plukka den første produsenten sin, Glyn Johns, tok namnet Eagles, og fekk kontrakt med Geffen sitt nyskipa Asylum Records.
Alle dei fire medlemmane i Eagles skreiv songar og song, men Frey og Henley vart raskt dei to med best øyre for den kommersielle sida. Frey skreiv i lag med Jackson Browne og song på den første singelen deira, «Take It Easy», som nådde 12. plassen på singellista sommaren 1972, og Henley skreiv i lag med Leadon «Witchy Woman», som nådde niandeplassen på hausten. Sjølv om gruppa hadde fått generell god kritikk og salstal, med ein singel på topp 10 og eit debutalbum som nådde 22. plassen på albumlista, meinte Frey og Henley at dette ikkje var nok, og at det neste albumet deira måtte vere noko meir enn berre nokre gode melodiar og eit par radiovennlege spor. Dei laga så Desperado som eit særs ambisiøst (for den tida) konseptalbum. Dette var relativt uvanleg innan countryrock. Albumet gjorde det ikkje like bra som debutalbumet og hamna like utafor topp 40, og ingen av singlane gjorde det særleg bra. Dette kom hovudsakleg av den dårlege organiseringa i Asylum Records på denne tida, som vart seld og slått saman med Elektra Records. Vokalen til Frey betra seg markant mellom dei to første albuma, og han tok no i lag med Henley over det meste av synginga. På det tredje albumet hadde Eagles fått eit medlem til, Don Felder, som hadde ein gitarstil som gjorde stilen til bandet tøffare med ein hardare rock and roll. På denne tida hadde bandet delt seg i to grupper, med Frey og Henley i kjernen, medan Leadon var misnøgd med den nye stilen som Felder innførte. Under turneen til det neste albumet deira, One of These Nights, slutta Leadon og vart erstatta av Joe Walsh, og Meisner gjekk òg ut av bandet etter Hotel California-turneen. Frey og Henley styrte no meir eller mindre bandet og skreiv hitsinglar i lag som «One of These Nights», «Lyin' Eyes», «Take It to the Limit», «Hotel California», «New Kid in Town», «Life in the Fast Lane», «The Long Run», «I Can't Tell You Why» og «Heartache Tonight». Walsh, Felder og det nye medlemmet Timothy B. Schmit vart verande i bandet fram til 1982, då Frey og Henley enda bandet i ein lengre pause.
Frey byrja solokarrieren sin i 1982 med No Fun Aloud, og fekk eit par hitsinglar med «I Found Somebody» og «The One You Love». Han start òg ein uventa skodespelarkarriere etter The Allnighter i 1984, som gav han hitten «Smuggler's Blues», ein song som sidan inspirerte ein episode i den populære fjernsynsserien Miami Vice, der Frey var gjestskodespelar. Han hadde sidan lengre gjesteroller i seriane Wiseguy og South of Sunset i 1993. Den sistenemnde serien fekk så dårleg kritikk etter debuten at serien vart kansellert etter berre ein episode.
Den musikalske solokarrieren til Frey nådde eit høgdepunkt i 1985 med hitten «The Heat Is On», som vart nytta i filmen Beverly Hills Cop med Eddie Murphy. Frey skreiv òg «You Belong to the City» for Miami Vice. Det neste soloalbumet hans, Soul Searchin' kom ikkje ut før 1988 og gav han berre ein hitsingel, «True Love». Strange Weather, som kom ut fire år seinare, hadde ingen hitsinglar. Etter at Glenn Frey Live kom ut i 1993, vart Eagles starta opp att med den særs suksessrike Hell Freezes Over-turneen, og eit konsertalbum med same namn som toppa salslistene eit år seinare. Sidan då har han gjeve ut samlingar av tidlegare soloarbeid. Seint i 1990-åra starta Frey sitt eige plateselskap, Mission Records, i lag med advokaten Peter Lopez. Frey spelte inn det første soloalbumet sitt på kring 20 år med After Hours i 2012, ei samling klassiske, amerikanske popsongar.
Dagestanskije Ogni
Dagestanskije Ogni (russisk Дагестанские Огни) er ein by i Republikken Dagestan i Russland med om lag 25 000 innbyggjarar. Han ligg like ved Kaspihavet, rundt 110 km søraust for Makhatsjkala.
Byen vart grunnlagd i 1914 og fekk bystatus i 1990.
Kong Olav Vs Kreftforskningspris
Kong Olav Vs Kreftforskningspris er ein forskingspris som Kreftforeningen delar ut årleg, til ein forskar, eller forskargruppe, som særleg har utmerkt seg gjennom sitt vitskaplege engasjement. Prisen vart stifta i 1992, og er den høgste utmerkinga Kreftforeningen gir.
Bruix Cove
Bruix Cove er ei 1,93 km brei vik som trengjer 1,75 km sørkysten av Moon Bay aust på Livingston Island i Sør-Shetlandsøyane i Antarktis. Ho ligg mellom Yana Point og Rila Point. Det meste av kysten av vika er forma av Iskarbreen.
Ballbreen i Victoria Land
Ballbreen er ein isbre som er 13 km lang og som endar mellom Mount Lister og Mount Hooker på austsida av Royal Society Range. Isbreen flyt nordaust mellom Craw Ridge og Tasman Ridge og ut i Bluebreen. Han vart namngjeven av New Zealand Geographic Board etter Gary Ball, ein newzealandsk fjellklatrar som klatra Mount Lister med ei italiensk feltgruppe, 1976–77, og slo leir på denne breen. Han var feltassistent for R.H. Findlay med New Zealand Antarctic Research Program i området, 1980–81,
Al Jadidah
Al Jadidah er ein landsby i Mekka-regionen vest i Saudi-Arabia.
Haret Hreik
Haret Hreik er ein sjia- og maronittisk-kristen by i Dahieh forstad, sør for Beirut i Libanon. Han høyrer til Baabda distrikt. Han var ein gong ein jordbruksby men minsta det landlege preget sitt då bølgjer av flyktningar frå Sør-Libanon slo seg ned i byen og gjorde han til det urbane nabolag Dahieh. Haret Hreik ligg nordaust for Rafik Hariri internasjonale lufthamn og nord for byane Laylake og Bourj Al Brajneh, vest for Hadath og sør for Chiah. Byen er hovudkvarter for sjia-gruppa Hizbollah. Israelske krigsfly øydela hovudkvarteret og sivile heimar i juli 2006.
Israel-Libanon-konflikten i 2006
Området vart kraftig øydelagd under Israel-Libanon-konflikten i 2006. Det er estimert at nær 200 bygningar vart øydelagd den første veka av det israelske åtaket på Libanon i 2006, og meir enn 700 strukturar var skadde eller øydelagd mot slutten av krigen. Byen har sidan gjennomgått ombygging, og erstatta øydelagde bygg. Bygginga var ferdig i 2012.
Kultur og kunst
Haret Hreik husar Umam dokumentasjon og forsking, eit arkivverk som arkiverer libanesisk historie. Umam driv òg The Hangar, eit moderne kunstlokale.
Sareyn fylke
Sareyn fylke (persisk شهرستان سرعین) er eit fylke i Ardabil-provinsen i Iran. Det administrative senteret i fylket er Sareyn. Fylket vart fråskild frå Ardabil fylke etter folketeljinga i 2006. I folketeljinga i 2006 var innbyggjartalet i fylket 17 197. Fylket består av to distrikt: Sentral-distriktet og Sabalan-distriktet. Fylket har éin by: Sareyn.
Vesta
Vesta var gudinne for årestaden i romersk mytologi. Ho tilsvarer den greske Hestia. I Roma blei Vesta i første rekke gudinne for byåren, og hadde sitt eige tempel ved Forum Romanum. Vestatempelet framstilte henne ikkje gjennom bilde, men gjennom ei heilag åre med ein evig brennande eld som blei overvaka av vestalinnene.
Spesialisthelseteneste
Spesialisthelseteneste er ei helseteneste ytt med heimel i spesialisthelsetenestelova av 1999. Fram til denne lova trådde i kraft i 2001 var omgrepet brukt som uspesifisert nemning på regional helseteneste og ymse private helsetenestetiltak som vert drivne med eller utan tilskot frå staten.
Frå og med 2002 er det staten gjennom dei regionale helseføretaka (RHF) som har plikt til å sørgja for naudsynte spesialisthelsetenester til folket. Dette vert i hovudsak ivareteke gjennom dei helseføretaka (HF) som dei regionale helseføretaka eig.
Shalë
Shalë er ein tidlegare landkommune i regionen Shkodër i Albania. Etter ei admininistrasjonsreform i 2014 inngår han som ei kommunaleining i kommunen Shkodër.
Ved folketeljinga i 2011 hadde den dåverande landkommunen Shalë 1 804 innbyggjarar.
Polyppektomi
Polyppektomi er fjerninga av ein polypp, til dømes ved kirurgi. Polyppektomi kan utførast med eksisjon viss polyppen er ekstern (på huda).
Ski-NM 1992
Noregsmeisterskapen på ski 1992 i nordiske greiner vart avvikla i tida 16. januar til 26. februar 1992. Meisterskapen fann stad i Trondheim og i Molde. Han omfatta 15 øvingar, av dei 10 for menn og 5 for kvinner.
10 km fristil
Dato: 18. januar
Stad: Trondheim
<br style="clear:both;" />
15 km jaktstart klassisk
Stad: Trondheim
<br style="clear:both;" />
Kvithalerype
Kvithalerype (Lagopus leucura) er den minste rypearten. Han er ein medlem av gruppa skogshøns som lever i høgtliggande område på eller over tregrensa og er utbreidd i Alaska og dei fjellrike delane av vestlege Canada og USA. Fjørdrakta er kamuflerande og varierer med årstidene. Om sommaren er ho flekka i grått, brunt og kvitt, medan ho er heilt kvit om vinteren. Til alle tider av året er vengene, buken og halen kvite. Kvithalerype har ein diett med knoppar, blad, blomstrar og frø. Reiret er eit enkel søkk i bakken der høna legg opptil åtte egg. Etter klekking forlèt kyllingane snart reiret. Først et dei insekt, men går deretter vidare til kosthald som dei vaksne, og høna bruker vokalisering for å hjelpe dei med å finne passande vegetabilsk føde. Bestanden ser ut til å vere stabil, og IUCN klassifiserer arten som livskraftig.
Slektsnamnet Lagopus er avleidd frå gammalgresk lagos (λαγως), som betyr «hare», og pous (πους), «fot», med referanse til det fjørdekte beinet til fuglen. Artnavnet leucura er avleidd frå den latiniserte versjonen av det greske leukos, som betyr «kvit» og oura, som betyr «hale», med referanse til den permanente kvite halen til fuglen.
Ski-NM 1992
30 km fristil
Stad: Trondheim
Kvithalerype
Skildring
Kvithalerypa er den minste av rypeartane, den minste i slekta og i underfamilien skogshøns. Det er ein kraftig bygd fugl med avrunda venger, firkanta hale, lite svart nebb og korte bein med fjør som strekker seg ned til tærne. Vaksne er 30 til 31 cm lange, hannane, steggene, er berre litt større enn hønene (hofuglane). Den gjennomsnittlege vekta er 330 til 480 gram. I løpet av sommaren er kvithalerypa flekkete gråbrun med kvit underside, hale og venger. På hausten har fjørdrakta vorte ein mykje meir raudbrun og kvite fjører byrjar å vekse gjennom. Om vinteren er alle sommarbrune fjører felte og fuglen er heilt kvit. Ytterlegare myting om våren går føre seg før hekketida og fuglen vender tilbake til sommarfjørdrakta. Den finkorna gråaktige farga på ryggen gjer det enkelt å skilje denne arten frå dei mykje brunare liryper og fjellryper. Begge kjønn syner kvite halefjører og vengefjør heile året. Den raudlege augekammen, kjøttfulle vekstar over auget tilstades gjennom heile året, skil steggen frå høna. Generelt er kvithalerypa taus, men nokre gongar lagar ho lågmælte skrik og mjuke klynkelydar.
Ski-NM 1992
30 km fristil
<br style="clear:both;" />
Kvithalerype
Utbreiing
Kvithalerype er ein alpin art, lever i høgfjellet over eller nær tregrensa. Ho okkuperer ope land og rører seg mykje meir enn skogryper, men føretrekker framleis å gå framfor å flyge. Utbreiingsområdet spenner frå sørlege Alaska gjennom vestlege Canada og meir fragmentert sørover i USA til nordlege New Mexico. Jamvel om dei er best karakterisert som standfuglar, gjer spesielt steggane korte lokale rørsler på få kilometer, til dømes ned til litt lågare nivå vinterstid. Steggane kjem tilbake frå overvintringsområda for å etablere territorium på hekkeområdet over skoggrensa i april. Hoene kjem i mai og etter det skjer pardanning.
Ski-NM 1992
50 km fristil
Dato: 27. mars
Wendy Holdener
Wendy Holdener  er ein sveitsisk alpin skirennar frå Unteriberg. Ho vann gulmedaljen i kombinasjonstevlinga under VM i alpine greiner 2017 og i VM i alpine greiner 2019. I 2016-sesongen og på ny i 2018-sesongen gjekk ho til topps i kombinasjonsøvinga i FIS-verdscupen. Under dei olympiske vinterleikane 2018 i Pyeongchang vann Holdener sølv i slalåm og bronse i kombinasjonen, samt gull med det sveitsiske mannskapet i lagtevlinga.
Ski-NM 1992
50 km fristil
Stad: Molde
Kvithalerype
Utbreiing
Kvithalerypa er den einaste fuglen i Nord-Amerika som held seg permanent i høgfjellsona. Habitata inkluderer område med steinblokker, krummholz, snøfelt, steinskred, frostheva jord og høgland. Sjølv om vinteren held ho seg i høge dalar og fjellskråningar der or, selje, bjørk og gran stikk gjennom snødekket.
Ski-NM 1992
50 km fristil
<br style="clear:both;" />
Kvithalerype
Føde
Den plantebaserte dietten til fuglen varierer sesongmessig. I vårsesongen føretrekk dei nitrogenrike snøsoleier, medan vier, raklar, reinroser, blomar av storarveslekta, lav og bær utgjer storparten av kosthaldet om sommaren. Når hausten og vinteren kjem til regionen, lever rypene av furunåler, frø, pil- og orknoppar og kvistar. Matkjelder om vinteren har eit mykje høgare celluloseinnhald enn føde på sommaren, så rypa er avhengig av bakteriestøtta fordøying i cecum for å trekke ut viktige næringsstoff. I løpet av sommaren tar rypene grus for å hjelpe til med å fordøye plantemateriale.
Ski-NM 1992
3 x 10 km stafett
Dato: 29. mars
Stad: Molde
Kvithalerype
Formeiring
Kvithalerypesteggar er vanlegvis monogame og blir verande hos same partnar gjennom ein hekkesesong. For å tiltrekke seg høner vil ein stegg spankulere og vise halefjørene sine. Høna bygger eit enkelt reir på bakken, medan hannen fungerer som vaktpost for å vakte området. Reiret er ei grunn nedsenking i eit snøfritt område, generelt verna mot vinden og blir fora med gras og nokre få fjører. Den eine sida av reiret gjev vanlegvis ein rask rømmingsveg.
Eit kull består av to til åtte egg med kanelfarge basisfarge og nøttebrune flekker. Hannane blir verande i nærleiken av reiret til egga blir klekte, ein periode på omtrent 23 dagar. Dei presosiale kyllingane forlèt reiret seks til tolv timar etter klekking. Dei er først dekte med dun, men blir gradvis meir fjørkledde i ein periode på tre til 17 dagar, og får flygeevne allereie 10-12 dagar etter klekking.
Rypeungar byrjar livet med å ete insekt. Når fordøyingskanalane til kyllingane og ceca er meir utvikla, går dietten over til blomstrar og blad. Høner vel fôrplassar med planteartar som inneheld rikeleg protein. Hønsa kallar kyllingane sine til desse plantane, noko som er avgjerande for vekst og utvikling av kyllingane. Dette tyder på at lydytringar frå høna hjelper til med å auke overlevingsraten for unge ryper. Ungfuglane held seg saman med høna i opptil 10 veker.
Tilpassingar og status
Kvithalerype har fjør på føtene for å tene som vern mot ekstrem kulde som ofte opplevast i tundramiljø eller høgfjell. I tillegg har desse fuglane fjør rundt nasebora for å varme lufta før dei kjem inn i luftvegane. Den mest openberre tilpassinga er kamuflasjefarga hos denne arten, som gjer at den kan gli inn i omgjevnadane og unngå predasjon av kongeørn eller andre rovfuglar. For å spare energi i vintermånadene, unngår rypa så mykje flyging som mogleg og kviler i snøbankar.
Kvithalerypa er oppført som livskraftig (LC) av International Union for Conservation of Nature. Sjølv om populasjonane er i ein liten nedgang, er utbreiingsområdet for stort og det totale talet fuglar for høgt til å passe kriteria for å bli oppført som sårbar. Denne fuglen fungerer som ein indikatorart for alpintundraen, og ymtar om generell økosystemhelse.
Izberbasj
Izberbasj (russisk: Избербаш) er ein by i Republikken Dagestan i Russland. Han ligg ved Kaspihavet, rundt 50 km søraust for Makhatsjkala.
Han vart grunnlagd i 1932 som ein busetnad i samband med utvinning av olje. Han fekk bystatus i 1949.
Ski-NM 1992
5 km klassisk
Dato: 18. januar
Stad: Trondheim
<br style="clear:both;" />
10 km jaktstart fristil
Dato: 19. januar
Stad: Trondheim
<br style="clear:both;" />
15 km fristil
Dato: 16. januar
Stad: Trondheim
<br style="clear:both;" />
Carl Olsen
Carl Rebek Olsen var ein norsk kjøpmann og postopnar frå Skjervøy i Troms. Han møtte på Stortinget i tida 1931-45 som representant frå Finnmark og Høgre.
Ski-NM 1992
30 km klassisk
Dato: 29. mars
Stad: Molde
Carl Olsen
Far til Olsen var gardbrukar og fiskar i Uløybukt i Skjervøy. Han var sjølv fiskar nokre år, gjekk så eit navigasjonskurs i 1905 og tok handelsskoleeksamen ved ein privatskule i Kvæfjord i 1906. Etter å ha vore handelsdreng på Skorpen i Kvænangen frå 1904, starta han i 1909 opp ein assortert landhandel i Mafjordhamn i Måsøy der han også dreiv tran- og fiskeforretning. Han var vidare postopnar i Mafjordhamn frå 1911 og seinare medeigar i Mafjordhavn Sølvrev A.s.
Ski-NM 1992
30 km klassisk
<br style="clear:both;" />
Carl Olsen
Olsen var varaordførar i Måsøy herad 1919-22 og ordførar 1922-28. Han var dessutan formann i Måsøy gjensidige Båtforsikringsforening til 1928, styreformann 1921-44 i Måsøy Sparebank og fylkesstyreformann 1926-35 i Finnmark-avdelinga av Noregs Heradsforbund. I tida 1931-45 representerte han Finnmark og partiet Høgre på Stortinget. Alle sesjonane på Stortinget var han medlem i Post-, telegraf- og kystfartskomiteen. Utanom tingmannsvervet var han medlem i Dampskipsekspeditørkomiteen av 1939. Han var 1946-49 med i landsstyret til Høgre.
Ski-NM 1992
3 x 5 km stafett
Dato: 27. mars
Stad: Molde
<br style="clear:both" />
Kombinert
Dato: 24./25. januar
Stad: Trondheim
<br style="clear:both;" />
Normalbakke
Dato: 1. februar
Stad: Molde
Derrick Adkins
Derrick Adkins er ein USA-amerikansk tidlegare friidrettsutøvar frå New York som vart verdsmeister 1995 og olympisk meister 1996 i 400 meter hekk.
Aktiv
Adkins slo gjennom i 1991-sesongen, då han vann 400 meter hekk under universiaden i Sheffield og vart sjettemann i VM i Tokyo. To år seinare kom han på sjuandeplass i Stuttgart-VM.
Kfarshima
Kfarshima (òg skrive Kfarchima) er ein by i Baabda distrikt i Libanonfjella guvernement, søraust for Beirut og er ein del av Stor-Beirut. Byen er busett av libanesisk kristne: hovudsakleg melkittisk-katolske og maronittar, med mindre samfunn gresk-ortodokse og protestantiske kristne. Kfarshima vart kraftig bomba under den libanesiske borgarkrigen.
Ski-NM 1992
Storbakke
Dato: 26. januar
Derrick Adkins
Aktiv
Hans fyrste store meisterskapstriumf kom i 1995 under VM i Göteborg, der han vann gullmedaljen på langhekken fem hundredelar framom zambiaren Samuel Matete. Under Sommar-OL 1996 i Atlanta stod gullstriden atter mellom Adkins og Matete, og nok ein gong vann Adkins, då med 24 hundredelars forsprang.
Ski-NM 1992
Storbakke
Stad: Granåsen i Trondheim
Derrick Adkins
Aktiv
Adkins siste internasjonale meisterskap vart VM 1997, der han rauk ut i semifinalane.
Ski-NM 1992
Storbakke
<br style="clear:both;" />
Ester Ledecká
Ester Ledecká  er ein tsjekkisk snøbrett-rennar og alpin skirennar frå Praha. Under Vinter-OL 2018 vann ho olympisk gullmedalje i så vel super-g-øvinga i alpine greinar, som i parallell-storslalåm på snøbrett. Ho vann VM-gull på snøbrett i 2015 og i 2017. Ledecká har sigra i 20 enkeltrenn i verdcupen for snøbrett, og 2 enkeltrenn i verdscupen i alpine greiner.
Direktoratet for forvaltning og IKT
Direktoratet for forvaltning og IKT (Difi) var eit norsk direktorat som låg under Kommunal- og moderniseringsdepartementet. Det vart lagt ned 31. desember 2019. Den 1. januar 2020 vart Altinn, delar av fagmiljøet for informasjonsforvaltning i Brønnøysundregistera og Direktoratet for forvaltning og ikt (Difi) samla i det nye Digitaliseringsdirektoratet. Difis samfunnsoppdrag var å vere det sentrale fagorganet for modernisering og omstilling av offentlig sektor.
Bakgrunn
Direktoratet for forvaltning og IKT (Difi) var eit norsk statleg direktorat som vart oppretta 1. januar 2008 og som låg under Kommunal- og moderniseringsdepartementet. Etaten hadde særleg ansvar for digitalisering av offentleg sektor, offentlege anskaffelsar og forvaltingsutvikling. Difi var fagorgan for forvaltnings- og IKT-politikken i offentleg sektor. Direktoratet hadde ansvar for kunnskapsformidling, utgreiing og tilrådingar av standardar, utvikling av rettleiarar og forvaltning og drift av teknologiske felleskomponentar.
Difi vart oppretta for å «medverke til at statsforvaltninga kan kjenneteiknast av kvalitet, effektivitet, brukarretting, openheit og medverknad og at ho er organisert og leidd på ein god og målretta måte, med naudsynleg samordning på tvers av sektorar.»
Difi var ved etableringa i 2008 underlagt Fornyings-, administrasjons- og kyrkjedepartementet (FAD) og bestod av ca. 100 personer frå Statskonsult, Ehandelssekretariatet, Noreg.no og FAD. Før nedlegginga 1. januar 2020 var Difi underlagt Kommunal- og moderniseringsdepartementet og hadde i alt 265 medarbeidarar, fordelt på 171 i Oslo og 94 i Leikanger (ved årsslutt 2014). Hans Christian Holte var direktør i Difi frå 2008 til juni 2013. Ingelin Killengreen tok permisjon frå stillinga si som departementsråd for å vere fungerande direktør i Difi frå 1. desember 2013, og fortsette som direktør fram til Steffen Sutorius vart tilsett og tok over frå 1.mai 2015
Kvart år fekk Difi eit tildelingsbrev som gav dei økonomiske rammene, fastset fullmakter, prioriteringar, resultatmål og krav til rapportering. Alle tildelingsbreva er tilgjengelege på nettsidene til regjeringa.
Difi gav ut ca. 15 rapportar i året. Ein firedel av desse vert lasta ned mindre enn 30 gonger og ein firedel har vorte lastet ned meir enn 500 gonger. Dei mest populære har vore ein rettleiar med tips til bruk av sosiale medium for forvaltninga og ein rapport om digitale arkitekturprinsipp.
Tilgjengelegheit på offentlege nettsider
Difi (og før fusjon gjennom noreg.no) gjennomførte frå 2004 til 2016 årlege kvalitetsvurderingar av offentlege nettstader. Ca. 700 statlege og kommunale nettstader vart årleg vurderte ut frå tilgjengelegheit, brukartilpassing og grad av nyttig innhald. Resultatet av vurderingane vart lagt ut på kvalitet.difi.no. Kriteriesettet vart årlig tilpassa etter høyring i kommentarfeltet på kvalitet.difi.no.
Gervasio Antonio de Posadas
Posadas var fødd i Buenos Aires og utdanna seg til jurist. Han arbeidde for dei spanske styresmaktene fram til Mairevolusjonen i 1810. Han støtta sentraliseringsfraksjonen (framfor føderalistane) og nærma seg Mariano Moreno. I 1811 måtte han vera ei tid i eksil i Mendoza. I 1813 deltok han i den konstituerande forsamlinga Asamblea del Año XIII ('År 13-forsamlinga'). Frå 19. juni 1813 blei han med i det andre triumviratet saman med José Julián Pérez og Nicolás Rodríguez Peña då han erstatta Antonio Álvarez Jonte. Då forsamlinga seinare oppløyste triumviratet til fordel for ein enkeltperson som øvste leiar, blei Posadas utvald til å bli den første i stillinga.
Al Hazm i Mekka
Al Hazm er ein by i Mekka-regionen vest i Saudi-Arabia. Han ligg nær Turabah.
Gervasio Antonio de Posadas
Som øvste direktør laga Posadas provinsane Entrerios, Tucuman og Salta, og sende troppar til hæren i Banda Oriental. Montevideo blei teken av nevøen hans, general Carlos María de Alvear. Rivalisering mellom José Gervasio Artigas i Uruguay og general José Rondeau i øvre Peru, saman med mislukka forsøk på å forhandla med den spanske krona, førte til at Posadas måtte gå av den 9. januar 1815. General Alvera etterfølgde han som øvste direktør, men blei kort tid seinare fjerna frå makta ved eit statskupp. Utan støttespelarar i maktposisjonar blei Posadas fengsla i august 1815 og halden fanga i seks år. Han byrja skriva memoara sine i 1829.
Direktoratet for forvaltning og IKT
Tilgjengelegheit på offentlege nettsider
Difi fikk frå 2014 ansvar for å føre tilsyn med om nye nettsider og automatar følgjer reglane om universell utforming av IKT.
Gervasio Antonio de Posadas
Gervasio Antonio de Posadas y Dávila døydde i Buenos Aires.
Direktoratet for forvaltning og IKT
Nettstader
Difi står for drifta av fleire nettbaserte rettleiarar og verktøy.
John Clayton (1792–1890)
John Clayton var ein britisk oldkunnig og byfullmektig (town clerk) for Newcastle upon Tyne i England. Han samarbeidde med byggherren Richard Grainger og arkitekten John Dobson om å byggja ut bysentrumet i nyklassisistisk stil (Grainger Town). Clayton Street i Newcastle er kalla opp etter han. Clayton gjorde også mykje for å ta vare på restane av den romerske Hadrianmuren.
John Clayton etterfølgde far sin som byfullmektig i 1822. Han arva eigedommen Chesters i Humshaugh frå far sin i 1832. Denne omfatta restane av den romerske festningen Cilurnum, som faren hadde dekt over med jord for å utvikla eit parklandskap. John Clayton engasjerte ei gruppe arbeidarar til å grava ut igjen ruinane av festningen. Han skipa også eit lite museum til å visa fram funna. Clayton engasjerte seg også i utgravingar og ruinvern andre stader, og kjøpte Housesteads Fort, Carrawburgh Mithraic Temple, Magnis i Carvoran og andre historiske stader.
Han bestilte eit museum ved Chesters i 1895 som opna i 1903. Bygningen er utforma av Richard Norman Shaw, og viser nokre av dei romerske funna til John Clayton.
John Clayton er avbilda som ein centurion i eit måleri av William Bell Scott ved Wallington Hall i nærleiken av Morpeth som framstiller bygginga av muren.
Jéra
Jéra (gresk Γέρα) er ein tidlegare kommune søraust på øya Lésvos i periferieininga Lésvos i periferien Dei nordlege egeiske øyane i Hellas. Jéra vart innlemma i kommunen Lésvos i 2011, men inngår frå 2019 som ei kommunaleining i kommunen Mytilíni.
Regionalt helseføretak
Regionalt helseforetak (RHF) er ei statseigd verksemd etablert ved byrjinga av 2002 med heimel i eiga lov (helseføretakslova av 15. juni 2001) for å ivareta den offentlege spesialisthelseteneste. Dei regionale helseføretaka tok over ansvaret for spesialitshelsetenesta frå fylkeskommunane. Verksemda omfattar all offentleg spesialisthelseteneste i eit geografisk definert område, ein region. Som helsemynde skal dei sørgja for nødvendige spesialisthelsetenester til befolkninga i regionen og som eigar av underliggjande helseføretak skal dei vera ansvarlege for utvikling og drift av tenestetilboda.
Under kvart av dei regionale helseføretaka er det oppretta helseføretak som kan bestå av eitt eller fleire sjukehus. Eit helseføretak (HF) er heileigd av eit RHF. Dei regionale helseføretaka skal leggja til rette for tenesteyting, forsking, undervisning og andre oppgåver som heng naturleg saman med dette.
Det er fire regionale helseføretak i Noreg:
Staten med helseministeren er generalforsamling for det regionale helseføretaket.
There's One in Every Crowd
There's One in Every Crowd er eit album frå 1975 av Eric Clapton. Det vart spelt inn kort tid etter 461 Ocean Boulevard og har ein liknande stil som føregangaren, men vart ikkje like populært. Albumet nådde 21. plassen på albumlista i USA og 15. plassen i Storbritannia. Ein reggaeversjon av «Swing Low, Sweet Chariot» vart gjeven ut på singel og nådde 19. plassen i Storbritannia.
Etter suksessen med «I Shot the Sheriff», reiste Clapton og bandet hans til Jamaica for å spele inn There's One in Every Crowd der. Det aukande alkoholproblemet til Clapton og problem på Jamaica gjorde at det vart veldig vanskeleg å spele inn. Clapton ønskte at albumtittelen eigentleg skulle vere «World’s Greatest Guitar Player (There's One in Every Crowd)». RSO likte ikkje den første lekken og fjerna det frå tittelen.
Europacupen i fotball 1990
Europacupen i fotball 1990 var ei fotballturnering der vinnarane av 31 europeiske toppseriar i fotball var påmelde, attåt tittelforsvarar AC Milan. Turneringa var den 35. i rekka. I finalen 23. mai 1990 i Wien vann tittelforsvararen 1-0 over Benfica frå Lisboa. AC Milan sikra seg dermed sin fjerde triumf i Europacupen i fotball.
Europacupen 1990 var ei rein utslagsturnering. Ved lik målskilnad etter dobbelkamp talde bortemål dobbelt, stod det framleis likt vart det ekstraomgangar og til sist straffespark-tevling. Turneringa tok til 13. september 1989. Etter to ordinære cuprundar i september-november vart kvartfinalane og semifinalane avvikla i mars og april 1990.
Vinnarlaget frå Milano slo i turneringa ut høvesvis HJK Helsinki, Real Madrid, KV Mechelen og Bayern München. Både i kvartfinalane mot KV Mechelen og i semifinalane mot Bayern tok Milan seg vidare etter ekstraomgangar. Finalist Benfica vann mot Derry City, Honvéd Budapest, Dnepr Dnepropetrovsk og på bortemål mot Olympique Marseille.
Finalen
57 500 tilskodarar såg finalen på Praterstadion i Wien 23. mai 1990. AC Milan vann 1-0 då nederlendaren Frank Rijkaard skåra frå 13-14 meter i det 68. minutt, etter eit glitrande framspel. Vinnarlaget AC Milan bestod av: Giovanni Galli, Mauro Tassotti, Franco Baresi (kaptein), Alessandro Costacurta, Paolo Maldini, Angelo Colombo, Frank Rijkaard, Carlo Ancelotti, Alberigo Evani, Ruud Gullit og Marco van Basten. Daniele Massaro kom i det 72. minutt inn i staden for Ancelotti, medan Filippo Galli erstatta Colombo to minuttar før slutt.
Benfica mønstra: Silvino Louro, José Carlos, Aldair Santos, Ricardo Gomes, Samuel Quina, Vítor Paneira, Valdo Filho, Jonas Thern, Hernâni Neves, Mats Magnusson, António Pacheco. Cesar Brito og Vata Garcia vart bytta inn etter 61 og 75 minuttars spel, ut gjekk høvesvis Pacheco og Paneira.
Austerrikaren Helmut Kohl var kampens dommar.
Velipojë
Ved folketeljinga i 2011 hadde den dåverande landkommunen Velipojë 5 031 innbyggjarar.
Tidlegare administrativ inndeling
Fram til år 2000 var Velipojë ein del av distriktet Shkodër. Den dåverande landkommunen omfatta busetnadene:
Barberbreen
Barberbreen er ein isbre som startar like aust for Mount Bruce i Bowers Mountains og flyt nord til kysten mellom Stuhlinger forlandsbre og Rosenau Head. Han vart kartlagt av US Geological Survey frå landmålingar og frå flyfoto tekne av U.S. Navy i 1960–65, og vart namngjeven av Advisory Committee on Antarctic Names etter kaptein Don W. Barber som var bygg- og utstyroffiser for U.S. Naval Support Force i Antarktis, 1967 og 1968.
Vere Gordon Childe
Vere Gordon Childe, best kjend som V. Gordon Childe, var ein australsk arkeolog, mest kjend for utgravinga av ein unik steinalderbuplass ved Skara Brae på Orknøyane. Childe er også kjend for å stå bak omgrepa Den neolittiske revolusjonen (Jordbruksrevolusjonen) og Den urbane revolusjonen, og han var ein av de første arkeologane som prøvde å setja arkeologiske oppdagingar inn i ein større europeisk og verdsomspennande kontekst. Innan arkeologisk teori hadde han ei marxistisk tilnærming til faget, noko som påverka ideane hans om forhistoria.
Childe var fødd i Sydney i Australia. Han budde i Europa mellom 1921 og 1956, og var tilsett som professor i arkeologi ved Universitetet i Edinburgh frå 1927 til 1946 og ved Institutt for arkeologi i London mellom 1946 og 1956. Han pensjonerte seg eit år før tida, ordna sakene sine og reiste tilbake til Australia i 1957. I Greater Blue Mountains i New South Wales tok han livet sitt, i følgje brev til venner i frykt for å bli gammal, skrøpeleg og senil.
Manfred Mölgg
Også den yngre systera Manuela Mölgg høyrde til verdseliten i alpin skisport.
Charybdis Cove
Charybdis Cove er ei 1,2 km brei vik som trengjer seg 580 m inn på nordvestkysten av Varna Peninsula på Livingston Island i Sør-Shetlandsøyane i Antarktis med innløp med Organpipe Point i nord og Slab Point i sør.
Storhjelm
Storhjelm (Aconitum napellus) eller venusvogn er ein blome i hjelmslekta i soleiefamilien.
Tears on My Pillow
«Tears on My Pillow» er ein song framført av den australske songaren Kylie Minogue for hennar andre studioalbum Enjoy Yourself (1989). Songen vart opphavleg skriven av Sylvester Bradford og Al Lewis i 1958.
Storhjelm
Storhjelm er ein fleirårig plante Han har ein stiv opprett stengel som kan bli opptil 100-120 cm høg med flikete, blanke blad. Han blomstrar med djupblåfiolette blomar i juli til august. Storhjelm liker jamn fukt og kan trivast i sol eller lett skygge.
Tears on My Pillow
Songen nådde førsteplass på salslista i Storbritannia då han kom ut som singel. Singelen kom ut 12. november 1989 i Australia og 8. januar 1990 i Europa. Han låg på førsteplass på den britiske hitlista i ei veke i januar 1990.
Storhjelm
Storhjelm er mykje brukt som hageplante. Han er svært hardfør, og var tidlegare ein av dei mest brukte hageplantane i Nord-Noreg. Planten blei ofte brukt som «fattigmannshekk» i gamle dager. I Hornindal blei han kalla «Fruens tøffel». Andre stader blei han kalla «Studenternæse» eller «Duva». Storhjelm er ein nær slektning av tyrihjelm, som veks vilt i Noreg.
Heile planten er svært giftig. Han blei tidlegare brukt i medisin, til bedøving og som gift mot fiendar. Munkane innførte han til Noreg som klosterhageplante. Storhjelm blir svært gammal som hageplante, og kan ofte stå igjen på tuftene ved fråflytta hus. Planten kan spreia seg med frø, og finst forvilla mange stader i Noreg.
Det fints også rosa og kvite variantar av storhjelm, A. napellus 'Carneum' , A. napellus 'Rubellum'  og A. napellus 'Album' .
Charybdis Cove
Vika er kalla opp etter Kharybdis, eit mytisk gresk sjøuhyre som sokk skip og åt sjømenn.
Buena Nueva Cove
Buena Nueva Cove er ei lita, open vik som er 900 m brei og trengjer 200 meter inn på nordvestkysten av False Bay på Livingston Island i Sør-Shetlandsøyane i Antarktis søraust for MacGregor Peaks og aust for Castro Peak på Hurd Peninsula. Området vart vitja tidleg på 1800-talet av selfangarar.
Vika ligg 3 km nordaust for Miers Bluff og 2,9 km vest-nordvest for Ogosta Point på Rozhen Peninsula.
Juzjno-Sukhokumsk
Juzjno-Sukhokumsk (russisk Ю́жно-Сухоку́мск) er ein by i Republikken Dagestan i Russland med om lag 11 000 innbyggjarar. Han ligg ved elva Sukhaja Kuma, rundt 240 km nordvest for Makhatsjkala.
Han fekk status som urbanliknande busetnad i 1963, og bystatus i 1988.
Al Jami`ah
Al Jami`ah er ein bydel i Jidda, vest i Saudi-Arabia.
Corcovadofjorden
Corcovadofjorden eller Corcovadobukta (spansk: Golfo Corcovado]) er eit delvis innelukka havområde mellom den chilenske øya Chiloé i vest og fastlandet i aust, begge sider i Los Lagos-regionen i Chile. Fjorden går i nord-sør retning i ei tilnærma rektangulær form med i ei lengd på ca. 90 km, (50 nm) og ei breidde på ca. 46 km. I sør grensar Corcovado-fjorden mot Boca del Guafo, eit breitt sund eller havområde som leier ut mot Stillehavet. I nord grensar han mot Ancudfjorden, der Corcovado-fjorden snevrar inn til Apiaosundet, ca. 10 km brei mellom austlege Chiloé-øyane og Desertoresøyane.
Corcovado-fjorden utgjer ein del av skipsleia frå Stillehavet i sør inn mot den sentrale havbukta Seno de Reloncavi (Reloncavibukta) i Los Lagos med regionhovudstaden Puerto Montt.
Ei nordleg og kortare lei frå Stillehavet til Seno de Reloncavi går gjennom den 2,2-5 km breie Chacaokanalen nord for Chiloé-øya.
Hammana
Hammana er ein by i Libanon, kring 26 km aust for Beirut og ein del av Stor-Beirut. Hammana ligg 1200 meter over havet. Han ligg i Libanonfjella guvernement i distriktet Baabda. Hammana grensar til byane Falougha, Shbaniye, Khraybe, Bmariam, Khalwet og Mdeirej.
Hammana har fleire vasskjelder. Sohat kjeldevatn (no eigd av Nestlé) ligg i nærleiken. Eviggrøne tre som furu, gran og somme sedertre finst overalt i byen.
Ordet «Hammana» kan ha kome frå namnet på den fønikiske solguden Hammon eller Hamman. Desse to namna kjem frå ordet «Hama» som tyder varme frå sola.
Den franske diktaren Alphonse De Lamartine vitja Libanon og Hammana på 1800-talet. Han skildra byen og den omliggande frodige dalen i hans Voyages en Orient (1835) som «ein av dei vakraste prospekta som nokon gong er presentert for menneskeauga for å skode på Guds verk».
Sugar, Sugar
«Sugar, Sugar» er ein popsong skriven av Jeff Barry og Andy Kim. Han vart framført av The Archies, eit oppdikta band frå den animerte fjernsynsserien The Archie Show. Songen nådde toppen av singellista i USA i 1969 og låg der i fire veker.
Hit-versjon
«Sugar, Sugar» av The Archies vart produsert av Jeff Barry og songen vart opphavleg gjeve ut på albumet Everything's Archie. Albumet vart spelt inn av studiomusikarar rettleia av Don Kirshner. Ron Dante song solovokal på songen i lag med Toni Wine (som song linja «I'm gonna make your life so sweet»), og Andy Kim. I lag danna dei stemmene til the Archies ved hjelp av fleirsporsinnspeling.
Då songen kom ut fekk Kirshner folk til å spele han for radiostasjonar utan å fortelje dei kven som spelte (fordi den førre singelen til the Archies hadde selt skuffande). Først då dei forstod at dei fleste DJane likte songen, vart dei forklart at songen vart framført av ei teikneseriegruppe. The Archies-hitten vart ein av dei største (og ein av dei mest uventa) førsteplassane i USA det året, og den største tyggegummipop-hitten gjennom tidene, både i Amerika og Europa.
Songen låg på toppen av lista til Billboard for heile 1969. Han toppa òg listene i Canada (i tre veker), Storbritannia (8 veker), Sør-Afrika og i Noreg (10 veker). Songen er lista på 63. plass på Billboard's Greatest Songs of All Time. 5. februar 2006 vart «Sugar, Sugar» innlemma i Canadian Songwriters Hall of Fame, sidan eine låtskrivaren, Andy Kim opphavleg var frå Montreal i Quebec.
Songen skal visstnok ha blitt tilbode The Monkees, sjølv om låtskrivaren Jeff Barry nektar for dette. Don Kirshner har sagt at Mike Nesmith slo neven gjennom veggen på Beverly Hills Hotel fordi han nekta å gjere «Sugar, Sugar». Monkees sin akrivekspert, Andrew Sandoval har foreslått at bandet kanskje i staden vart tilbode ein song kalla «Sugar Man», men at dette med tida har blitt hugsa feil som «Sugar, Sugar».
Musikarane som spelte på songen var Ron Frangipane - klaver, Chuck Rainey - bass, Gary Chester - trommer, Dave Appell - gitar, Harry Amanatian - gitar og Ray Stevens - handklapp.
Andre versjonar
Andre artistar som har spelt inn songen er Wilson Pickett, Tommy Roe, Alex Chilton, Willie Henderson, Bob Marley & The Wailers, Jonathan King (ein rockversjon som nådde 12. plass i Storbritannia), Gladys Knight & The Pips, the Germs, Stars on 45, Duke Baysee (nådde 30. plass i Storbritannia i 1994), Semisonic og Magneto.
Mirakel
Mirakel, òg kalla under, er ei hending som står i strid med det som etter vanleg meining i vedkomande samfunn er rekna som ein mogleg verknad av det som er gjort. Mirakel eller under er det til dømes at eit menneske har evna til å vekke til live folk som har døydd, gjere blinde menneske sjåande, kan vandre på vatnet, kan roe ned stormar ved hjelp av påbod og handrørsler, ikkje sjølv rotnar etter å ha døydd, og mykje anna.
I dei fleste religionar spelar soger om mirakel eller mirakuløse og uforklårlege hendingar ei vesentleg rolle. Mirakel av ymse slag vert mellom anna nytta som prov på at vedkomande som står bak hendinga er guddommeleg eller heilag på eit aller anna vis, avhengig av kva religion det gjeld. Staden der mirakelet har skjedd, vert ofte gjort til ein meir eller mindre viktig pilegrimsstad som det kan bringe lækjedom eller frelse å vitje. I religiøs samanheng er det ofte ein autorativ instans som avgjer om eit påstått mirakel er å sjå på som ekte, og om staden hendinga gjekk føre seg, skal reknast som heilag.
Uforklårlege og mirakelliknande hendingar spelar òg ei stor rolle i folketrua. Men etter det meiningsinnhaldet som ligg i omgrepa mirakel eller under, har ikkje slike hendingar noko med mirakel å gjere.
Vågen i Stavanger
Vågen er ei vik av Byfjorden i Stavanger. Det er denne delen av Byfjorden som har gitt namn og utspring til byen Stavanger. Det historiske og dagens sentrum ligg langs Vågen.
Namnet Stavanger kjem frå det norrøne namnet Stafangr, som er samansett av stafr, som tyder stav, og angr, som tyder fjord. Ifylgje historikaren Knut Helle må det dreia seg om det rette fjordlaupet inn til Vågen, med stafr som skal visa til den bratte skrenten til Valberget aust for Vågen. Busetnaden til byen starta aust for vågen og opp mot Torget og Domkyrkja.
No ligg den nyoppussa tusenårsstaden torget inst i Vågen. Langs begge sider av Vågen ligg det fleire pubar, barar, restaurantar, hotell, butikkar og museum. Fisketorget og «Sjøfartsmonumentet» av Arnold Haukeland ligg inst. Vågen er også viktig for fleire av festivalane som vert arrangerte i Stavanger, mellom anna sandvolleyballturneringa, Gladmatfestivalen og Stavanger2008-arrangement.
Nett-TV
Nett-TV er ei teneste som gjer fjernsynsprogram tilgjengeleg via Internett. Tenesten er som oftast gratis, men somme fjernsynskanalar har bestemt seg for å leggje det under lisens.
Kjelder
Webb-TV التلفاز عبر الإنترنيت Internet-TV Télévision par ADSL Интернет телевизија Televisão via Internet
Dragon Cove
Dragon Cove er ei 550 m brei vik som trengjer 600 m inn på nordaustkysten av Varna Peninsula på Livingston Island i Sør-Shetlandsøyane i Antarktis med innløp mellom Sigritsa Point og Ficheto Point. Sayer Nunatak ligg sørvest for vika. Området vart vitja tidleg på 1800-talet av selfangarar.
Vika er kalla opp etter briggen «Dragon» (kaptein McFarlane) frå Liverpool, som vitja Sør-Shetlandsøyane i 1820-21.
Vika ligg 2 km sør-søraust for Williams Point, 3 km sørvest for Meade Islands og 3,4 km nordvest for Pomorie Point.
Barnettbreen
Barnettbreen er ein stor isbre i Anare Mountains som flyt aust langs sørsida av Tapsell Foreland og ut i Smithfjorden, nord i Victoria Land. Han vart kartlagt av US Geological Survey (USGS) frå landmålingar og frå flyfoto tekne av U.S. Navy i 1960–63, og vart namngjeven av Advisory Committee on Antarctic Names etter Donald C. Barnett, ein topografisk ingeniør i USGS og medlem av USGS Topo East and West i 1962–63. Dei gjorde geodetiske kontrolleringar i området frå Cape Hallett til Wilson Hills og frå foten av Beardmorebreen gjennom Horlick Mountains.
Kiziljurt
Kiziljurt (russisk Кизилю́рт) er ein by i Republikken Dagestan i Russland med om lag 50 000 innbyggjarar. Han ligg ved elva Sulak, rundt 60 km nordvest for Makhatsjkala.
Tonique Williams-Darling
Tonique Williams-Darling er ein tidlegare friidrettsutøvar frå Bahamas. Ho vart olympisk meister på 400 meter i 2004 og verdsmeister på same distansen i 2005.
Aktiv
Tonique Williams deltok i fleire store meisterskap før ho makta nå ein finale. Etter å ha fått eit gjennombrot i 2003, imponerte ho stort i OL-sesongen 2004. Ho vann den olympiske gullmedaljen på spesialdistansen 400 m framom den regjerande verdsmeisteren, meksikanske Ana Guevara. Endå meir imponerande, og innbringande, vart det at ho vann samtlege seks 400-meterar i Gyllenserien (Golden League) og kunne dele fyrstepremien på ein million US-dollar med den svenske tresteghopparen Christian Olsson. Ho sikra premien den 12. september 2004 i Berlin, i det siste stemnet i Gyllenserien 2004, ved å springe sin snøggaste 400 m på 49,07 sekundar.
Williams-Darling vann gullmedaljen på 400 meter også under friidretts-VM 2005 i Helsinki. Året etter vart ho nummer to på yndlingdistansen i samveldeleikane.
Shosh
Shosh er ein tidlegare landkommune i regionen Shkodër i Albania. Etter ei admininistrasjonsreform i 2014 inngår han som ei kommunaleining i kommunen Shkodër.
Ved folketeljinga i 2011 hadde den dåverande landkommunen Shosh 304 innbyggjarar.
Tidlegare administrativ inndeling
Fram til år 2000 var Shosh ein del av distriktet Shkodër. Den dåverande landkommunen omfatta busetnadene: